যূথিকা রায় : আমার বাবা, আমার মা এঁরা গান খুব ভালোবাসতেন এবং আমার বাবা নিজেও গাইতে পারতেন। ছোটবেলায় বাবাই আমাকে শিখিয়েছেন। আর মা সব স্তব-স্ত্ততি দিয়ে যখন পুজো করতেন তখন শুনতাম পাশে দাঁড়িয়ে। আমার খুব ভালো লাগতো সেই স্ত্ততি-স্তব, সেগুলো আমাকে শেখাতেন। কবে যে আমার গানের একটা ভাব এসে গিয়েছিল আমি নিজেও বলতে পারবো না, কতো বছরে কতো সময়ে আমার এটা হয়েছিল। সেটা মা-বাবা বলতে পারবেন। আমি হয়তো কোথাও গান শুনলাম বা কোথাও কেউ কোনো কলের গানের রেকর্ড বাজাচ্ছে, সেই গান যদি আমার ভালো লাগতো আমি সঙ্গে সঙ্গে তুলে নিতাম। সেটা আমার এমন একটা ভাব ছিল যে দু’তিনবার শুনলেই আমার গানটা মুখস্থ হয়ে যেতো। আমি সঙ্গে সঙ্গে বলতে পারতাম, খুব বেশি সময় আমার লাগতো না। এই করেই আমার গানের জগৎটা শুরু হয় এবং বাবার ছিল চেঞ্জের চাকরি, নতুন নতুন কর্মস্থলে যেতেন –